یئنی نوع کروناویروس اپیدمی سیندن ایندیدک حیاتینی ایتیرنلرین سایی 303 مین، 438-ی یولوخان‌لارین سایی 4 میلیون 527 مینی کئچیب. ساغالان خسته سایی ایسه 1 میلیون 706 مین 174-ا چاتیب.
پاندمی‌نین مرکزی اولان امریکا-دا 85 میندن چوخ اینسان حیاتینی ایتیریب. پرزیدنت دونالد ترامپ بیر مودت اول تامین ائتدیک‌لری فوندلاری دایاندیردیغی دونیا ساغلیق تشکیلاتی ایله باغلی یاخین زاماندا یئنی آچیقلاما‌لاری اولاجاغینی بیلدیریب.
جاری ایلین سونونا قدر بیر واکسن‌ین حاضیر اولاجاغینی دوشوندوگونو دیله گتیرن ترامپ ژورنالیست‌لره وئردیگی آچیقلامادا پاندمی ایله یاخشی موباریزه آپاردیق‌لارینی دئییب.
ایتالیا-دا اپیدمی نتیجه‌سینده حیاتینی ایتیرن‌لرین سایی سون 24 ساعاتدا 262 آرتا‌راق 31 مین 368-ا چاتیب، آکتیو یئنی نوع کروناویروس حادثه‌لری‌نین سایی ایسه 2 مین 17 آزالا‌راق 76 مین 440-آ دوشوب.
فرانسا-دا "کووید-19" سببیله حیاتینی ایتیرن‌لرین سایی سون بیر گونده 351 آرتا‌راق 27 مین 425-ا یوکسلیب. ویروس آشکارلانان‌لارین سایی 521 نفر آرتا‌راق 214 مین 690 اولوب. دیگر طرف‌دن، ساری جیلیقالیلارین مونتپللیر و بوردو شهرلرینده نوماییش کئچیرمه‌لری "کووید-19" پاندمی‌سینه گؤره قاداغان ائدیلیب.
کانادا-دا "کووید-19" سببیله حیاتینی ایتیرن‌لرین سایی سون 48 ساعاتدا 293 آرتا‌راق 5 مین 576، یولوخما‌لارین سایی 2 مین 244 آرتا‌راق 73 مینه یوکسلیب.
13 مین 999 نفرین اؤلدوگو برزیلیا-دا یولوخما‌لارین سایی 13 مین 944 آرتا‌راق 202 مین 918-ا چاتیب.
بعضی اؤلکه‌لرده "کووید-19" سببیله اؤلن‌لرین سایی بئله‌دیر:
"اینگیلتره 33 مین 614،ایسپانیا 27 مین 459، بلژیک 8 مین 959، آلمانیا 7 مین 928، هوللاندیا 5 مین 590، مکزیکا 4 مین 477، سوئد 3 مین 529، پرو 2 مین 267، سوئیس 1872، ایرلاندیا 1506 و پورتوقالیا 1184".
